钦定古今图书集成/理学汇编/学行典/第240卷 > 都文信
## 钦定古今图书集成/理学汇编/学行典/第240卷 > 都文信

按《苏州府志》：“都文信，字士诚，吴县人。其父思贤，与徐
右之交善。思贤死，妻唐有娠，昼夜悲泣。右之日使人
存问，且慰之曰：‘若生子，吾当妻之’。已而果生文信，右
之遂馆为婿。洪武初，右之坐事，文信请代行，右之曰：
‘汝未有子，岂可为人死’？不许。既而右之事白得还，复
以事被逮，文信曰：‘今已有子，可行矣’。右之亦不许。文”
信潜冒右之名以往，竟死于狱。右之感其义，即屏妾
侍，遂无子。都氏至今奉其祀焉。